# Tau2 de Capricorn

Tau² de Capricorn (τ² Capricorni) és un estel múltiple situat a la constel·lació de Capricorn. Té magnitud aparent +5,24 i s'hi troba, d'acord a la nova reducció de les dades de paral·laxi d'Hipparcos, a 1.136 anys llum del sistema solar. També és coneguda simplement com a Tau de Capricorn (τ Cap) i no ha de ser confosa amb Tau¹ de Capricorn (τ¹ Cap).
En primera instància, Tau² Capricorni és un estel binari les components del qual són estels blanc-blavencs de la seqüència principal. La més brillant, de tipus espectral B4V, té magnitud +5,38. La temperatura mesurada conjuntament, 13.200 K, així com la velocitat de rotació projectada, 170 km/s, probablement corresponen a aquest estel. Posseeix una massa 5,85 vegades major que la massa solar. L'estel acompanyant, de magnitud +7,31, té tipus espectral B6V. La seva massa és 5,76 vegades major que la del Sol. El període orbital d'aquesta binària no és ben conegut: mentre que per a un estudi és de 200 anys, un altre diferent assenyala un període de 424 anys.
Un tercer estel, descobert en una ocultació lunar, completa el sistema estel·lar. Està separat 0,052 segons d'arc de l'estrella B4V i té magnitud +9,3. La seva massa estimada és de 1,91 masses solars i completa una òrbita al voltant de l'estrella B4 cada 18 anys. En conjunt, la lluminositat del sistema és 1.893 vegades superior a la lluminositat solar. La seva cinemàtica correspon a població estel·lar del disc fi.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* ↑ Afirmat a: VizieR Online Data Catalog: UCAC4 Catalogue (Zacharias+, 2012). Indicat a la font segons: SIMBAD. Autor: Arne Henden. Llengua del terme, de l'obra o del nom: anglès. Data de publicació: juliol 2012.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* 1 2 3 Afirmat a: VizieR Online Data Catalog: 2MASS All-Sky Catalog of Point Sources (Cutri+ 2003). Indicat a la font segons: SIMBAD. Autor: Schuyler D. Van Dyk. Pàgina: -1. Llengua del terme, de l'obra o del nom: rus. Data de publicació: juny 2003.
* 1 2 3 «Stellar population models in the UV. I. Characterisation of the New Generation Stellar Library» (en anglès). Astronomy and Astrophysics, 2-2012, pàg. A143. DOI: 10.1051/0004-6361/201118065.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Rotational Velocities of B Stars» (en anglès). Astrophysical Journal, 1, 7-2002, pàg. 359–365. DOI: 10.1086/340590.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 11-2007, pàg. 889-896. DOI: 10.1002/ASNA.200710776.
* ↑ «CCDM J20392-1457AB -- Double or multiple star» (en anglès). SIMBAD (Centre de Dades astronòmiques d'Estrasburg). [Consulta: 15 desembre 2020].
* ↑ «BD-15 5743A -- Star in double system» (en anglès). SIMBAD (Centre de Dades astronòmiques d'Estrasburg). [Consulta: 15 desembre 2020].
* 1 2 3 Hohle, M. M.; Neuhäuser, R.; Schutz, B. F. «Masses and luminosities of O- and B-type stars and red supergiants». Astronomische Nachrichten, 331, 4, 2010. p. 349.
* ↑ Abt, Helmut A.; Levato, Hugo; Grosso, Monica «Rotational Velocities of B Stars». The Astrophysical Journal, 573, 1, 2002. pp. 359-365.
* ↑ «BD-15 5743B -- Star in double system» (en anglès). SIMBAD (Centre de Dades astronòmiques d'Estrasburg). [Consulta: 15 desembre 2020].
* ↑ «Tau Capricorni (Alcyone)». Arxivat de l'original el 2016-03-04. [Consulta: 15 desembre 2020].
* ↑ Tokovinin, A. «Comparative statistics and origin of triple and quadruple stars». Monthly Notices of the Royal Astronomical Society, 389, 2, 2008. pp. 925-938.
* ↑ Hohle, M. M.; Neuhäuser, R.; Schutz, B. F. «Masses and luminosities of O- and B-type stars and red supergiants». Astronomische Nachrichten, 331, 4, 2010. p. 349.
* ↑ Bartkevičius, A.; Gudas, A. «Kinematics of Hipparcos Visual Binaries. II. Stars with Ground-Based Orbital Solutions». Baltic Astronomy, 11, 2002. pp. 153-203.